b'\n_START_ARTICLE_\nMilena\n_START_SECTION_\nIzvor imena\n_START_PARAGRAPH_\nIme Milena je izpeljano iz zlo\xc5\xbeenih slovanskih imen, od katerih je ena sestavina mil, npr. Vojmil, Ljudmila. Mo\xc5\xbena pa je tudi izpeljava iz pridevnika mila, in sicer s sufiksi -ena, -ica, -ka. Ime Milena spada med najstarej\xc5\xa1a slovanska imena, dokazano zapisana \xc5\xbee v najstarej\xc5\xa1i \xc4\x8de\xc5\xa1\xc4\x8dini.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Milena: 8.387. Med vsemi \xc5\xbeenskimi imeni pa je ime Milena po pogostosti uporabe uvr\xc5\xa1\xc4\x8deno na 19. mesto.\n_START_SECTION_\nOsebni praznik\n_START_PARAGRAPH_\nV koledarju je ime Milena uvr\xc5\xa1\xc4\x8deno k imenu Emilijana, ki goduje 5. januarja in 30. junija.'